3. Et neid ideid ellu viia, lõi ta liikumise Moslemi Vennaskond (araabia keeles jamiyat qalifan al-muslimum). Liikumine, millest iga moslem teab ja ka need, kes on islami või  Araabia maailmaga lähemalt tutvunud. Al-Banna ideeks oli see, et tuleks kehtestada õiglane ühiskond, kuid seda ei tuleks luua mitte vägivaldsel moel, vaid rahumeelsel islami propaganda teel. Et kõik moslemid tuleb muuta jälle headeks, korralikeks moslemiteks, et nad peaksid kinni oma usust, täidaksid kõiki usukohustusi ja sellele peab vältimatult järgnema islami riigi teke. Areng Moslemi Vennaskonna sees ei lubanud kahjuks seda saavutada, sest see loodi 1928. aastal ja 20 aastaga ei suudetud luua ühtset islami  riiki. Kuigi selle liikmeid oli 1 miljon, ta jõudu jäi siiski väheseks ja selle äärmuslik tiib hakkas tunnetama, et tuleks üha enam kasutada äärmuslikke meetodeid. Nüüd võibki rääkida äärmuslikust fundamentalismist, sest kui viimasel ajal räägitakse fundamentalismist, siis peetakse silmas äärmuslikku fundamentalismi. Selle peamisteks esindajateks on Sayyd Qutb ja Abala al-Mubudi, kes võtavad kokku kõik äärmuslikud ideed islami fundamentalismist. Nad lähtuvad väga paljus haridziididest, vahhabiitidest,  al-mohhaadidest ja loovad sellise täieliku, võib öelda, äärmuslust põhjendava filosoofilise süsteemi. Nagu ka kõigil teistel eelkäijatel on ka nende aluseks Koraan ja kõik kontseptsioonid peavad tulema Koraanist.